കൂട്ടിക്കല് പ്ലാപ്പള്ളി ഉരുള്പൊട്ടല് തിരച്ചിലില് ഒരു മൃതദേഹത്തിന്റെ ഭാഗങ്ങള്കൂടി കണ്ടുകിട്ടി കോട്ടയം: മുണ്ടക്കയം കൂട്ടിക്കല് പ്ലാപ്പള്ളിയില് ഉരുള്പൊട്ടലില് ഒരു മൃതദേഹത്തിന്റെ ഭാഗങ്ങള്കൂടി കണ്ടുകിട്ടി. പ്ലാപ്പള്ളിയിലെ താളുങ്കലില് നിന്നാണ് രണ്ട് കാലുകള് ഒഴികയുള്ള ശരീരഭാഗങ്ങള് കണ്ടെത്തിയത്. നാട്ടുകാര് നടത്തിയ തിരച്ചിലിലാണ് ഭാഗങ്ങള് കണ്ടെത്തിയത്. ശരീരഭാഗങ്ങള് കാഞ്ഞിരപ്പള്ളി താലൂക് ആശുപത്രിയിലേക്ക് കൊണ്ട് പോയി. ഉരുള്പൊട്ടല് ദുരന്തത്തില് ഒരാള് കൂടി മരണപ്പെട്ടെന്ന് സംശയം ഉണ്ടായിരുന്നു. ദുരന്തത്തില് മരിച്ച അലന്റെ മൃതദേഹത്തിനൊപ്പം ഒരു മുതിര്ന്ന പൗരന്റെ കാല്പാദം കണ്ടെടുത്തിരുന്നു. തുടര്ന്ന് വീണ്ടും തിരച്ചില് നടത്തുകായായിരുന്നു. പോസ്റ്റുമോര്ട്ടം ചെയ്ത ഡോക്ടര്മാര് സംശയം ഉന്നയിച്ചതിനെ തുടര്ന്നാണ് പ്ലാപ്പള്ളിയില് നിലവില് ലിസ്റ്റില് ഇല്ലാത്ത മറ്റാരെങ്കിലും അപകടത്തില്പ്പെട്ടോ എന്നാണ് സംശയം ഉയര്ന്നത്. ഇത് സ്ഥിരീകരിക്കാനും അലന്റെ ശരീരഭാഗത്തിന് വേണ്ടിയും ഇന്നും തിരച്ചില് തുടരുമെന്ന് കാഞ്ഞിരപ്പള്ളി തഹസില്ദാര് അറിയിച്ചിരുന്നു. തിരച്ചിലില് ലഭിച്ച ശരീര ഭാഗങ്ങള് ആശുപത്രിയില് നിന്നും ഡിഎന്എ പരിശോധനയ്ക്ക് നാളെ അയക്കും. ആരെടുത്തെന്ന് സ്ഥിതീകരിക്കേണ്ടതുണ്ട്. Tags